— Харчавалі дрэнна. Рабочыя брыгады пачалі змяншацца пасля таго, калі на рукі выдалі новыя пашпарты. З другой спробы і без пашпарту збег і Петрык. Праз тыдзень паездкі ў таварным вагоне, ён аказаўся ў Петрапаўлаўску. Але патруль даў яму заданне знікнуць з горада цягам 24 гадзін. Падаўся ў калгас у Казахстане, дзе прыпіска была не патрэбна. Араў там на быках, затым на трактары, працаваў памочнікам каваля. Жыў у хаце жонкі маскоўскага генерала. Але закахаўся ў маладую дзяўчыну, хацелі нават распісацца. Ды генеральша адправіла яго ізноў на фронт. Кіраваў брыгадай па расчыстцы Сталінграду ад танкаў, гармат, розных абломкаў.